Nkenda ya 43: Josué me kuma ntwadisi
MOÏSE zolaka kukota na insi Kana kumosi na bana ya Israele. Yau yina yandi sambaka mutindu yai: ‘Jéhovah, bika mono luta Yurdani mpi kumona insi yina.’ Kansi Jéhovah kutubilaka yandi nde: ‘Imene! Kutubila mono yau dyaka ve!’ Sambu na nki Jéhovah kutubaka mutindu yina?
Yau kele sambu na mambu yina kulutaka ntangu Moïse kubulaka ditadi. Na kilumbu yina, ata yandi, ata Aaron kukumisaka ve Jéhovah. Bau vilaka na kutubila bantu nde Jéhovah muntu kubasisaka masa na ditadi. Sambu na yau, Jéhovah kuzabisaka bau nde bau takota ve na Kana.
Sambu na yau, mwa bangonda na nima ya lufwa ya Aaron, Jéhovah tubaka na Moïse nde: ‘Baka Josué, tedimisa yandi na ntwala ya nganga-Nzambi Eleazar mpi na ntwala ya bantu yonso. Mpi tuba na ntwala na bau yonso nde Josué kele ntwadisi ya mpa.’ Moïse salaka bonso Jéhovah kutubaka. (Tala kifwanisu.)
Na nima Jéhovah tubaka na Josué nde: ‘Vanda kikesa na ngolo. Kele nge muntu takotisa bana ya Israele na Kana, insi ya mono silaka sambu na bau, mpi mono tavanda na nge.’
Na nima ya mwa ntangu, Jéhovah tubaka na Moïse nde yandi tombuka na Ngumba Nebo, na nseke ya Moab. Ntangu yandi kumaka na nsongi, Moïse talaka na simu ya Nzadi Yurdani mpi yandi monaka insi ya kitoko ya Kana. Jéhovah tubilaka yandi nde: ‘Tala ntoto ya mono silaka na kupesa na nkuna ya Abraham, ya Isaac, mpi ya Jacob. Mono ketadisa nge yau kansi nge takota ve kuna.’
Moïse fwaka na Ngumba Nebo. Yandi vandaka na bamvula 120. Yandi vandaka kaka ngolo mpi meso na yandi vandaka kaka mbote. Bantu dilaka Moïse bilumbu mingi. Kansi bau vandaka na kyese ya kuvanda na ntwadisi bonso Josué.
Kutanga 27:12-23; Kulonga 3:23-29; 31:1-8; 14-23; 32:45-52; 34:1-12.
Bangyufula
- Tanga bazina ya babakala zole yina metelama ti Moize na kifwanisu.
- Inki Yehowa kutubilaka Yozue?
- Sambu na nki Moize kumataka na nsongi ya Ngumba ya Nebo, mpi nki Yehowa kutubilaka yandi?
- Moize kuvandaka ti bamvula ikwa ntangu yandi fwaka?
- Sambu na nki bantu vandaka na mawa, kansi nki kikuma bo vandaka na yo sambu na kuvanda na kyese?
Bangyufula ya ngika
- Tanga Kutanga 27:12-23.
Inki mukumba ya nene Yehowa kupesaka Yozue, mpi nki mutindu Yehowa kesungiminaka bantu na Yandi bubu yai? (Kut. 27:15-19; Bis. 20:28; Baeb. 13:7)
- Tanga Kulonga 3:23-29.
Sambu na nki Yehowa kupesaka ve Moize ti Aroni nzila ya kukota na ntoto ya lusilu, mpi nki dilongi beto lenda baka na disolo yai? (Kul. 3:25-27; Kut. 20:12, 13)
- Tanga Kulonga 31:1-8, 14-23.
Inki mutindu bangogo ya nsuka yina Moize kutubilaka bantu ya Izraele kemonisa nde yandi ndimaka disipline ya Yehowa na kudikulumusa yonso? (Kul. 31:6-8, 23)
- Tanga Kulonga 32:45-52.
Inki mutindu Ndinga ya Nzambi fwete vanda na bupusi na luzingu na beto? (Kul. 32:47; Levi 18:5; Baeb. 4:12)
- Tanga Kulonga 34:1-12.
Ata Moize kumonaka ve Yehowa kimuntu-kimuntu, inki Kulonga 34:10 kemonisa na yina metala bangwisana na yandi ti Yehowa? (Kub. 33:11, 20; Kut. 12:8)
kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn cjk_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn